Траян Първанов
Щурец в перваза

chitanka.info

Това привикнало с первазите щурче

пак пронизително в съня се лута

и седмица

мелодията си тъче

в безгрижната тъмница на уюта.

Тук,

в тези клетки

от бетон и тухли,

където съска по тръби водата —

в гласа му горестен

среднощ не чух ли

да плаче болката по свободата?

И сутрин бързам в бяла ледена роса

свободен да замръзна, както газя,

но в себе си мелодията да спася

от топлата прегръдка на перваза.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.